NATO priznao napad na pobunjenike
Zamenik komandanta NATO-a, admiral Rasel Harding, okrivljuje za grešku konfuznu situaciju na terenu
Sudeći po načinu kako NATO provodi akciju zabrane letova iznad Libije, embarga na isporuku oružja i podršku zaštiti civila, sva sofisticirana tehnika kojom Alijansa raspolaže, ostavlja ipak prostora za ljudsku grešku. A greška se (opet) desila kada su NATO avioni na istoku Libije uništili tenk za koji se ispostavilo da pripada snagama opozicije. Uz izgubljene živote pobunjenika, otvorilo se još jedno pitanje- koliko dobro Vojni savez koordinira medjunarodnu akciju kada, danas se ispostavilo, ne zna da i snage opozicije imaju tenkove? , kazao je zamjenik komandanta zajedničkih snaga operacije “Udruženi zaštitnik”, admiral Rasel Harding. kazao je generalni sekretar NATO-a Anders Fog Rasmusen. U sjedištu NATO ne žele komentarisati tvrdnje da su ih snage protivnika Gadafijevog režima na vrijeme obavijestile o kretanju svojih tenkova i da su im čak dale precizne koordinate kretanja. Ipak, niko još ozbiljno ne dovodi u pitanje kvalitet NATO koordinacije libijske akcije, koja se provodi bez doskorašnjeg znatnog učešća američkih borbenih aviona. Od kako kontrolu i komandu nad akcijom drži NATO, ovo je treći incident u kojem ginu vojnici pobunjeničkih snaga i civili, a vjeruje se da je do sada na ovaj način izgubljeno ukupno više od 30 života , dok je mnogo više lica ranjeno. U međuvremenu, istražitelji Ujedinjenih nacija su saopštili da će istraživati kršenja ljudskih prava od strane Gadafijevih lojalista, kao i pobunjeničkih boraca. Ekspert za pitanja ratnih zločina Šerif Basiuni, koji predvodi tročlanu istražnu komisiju, saopštio je da će komisija u nedelju otputovati za Libiju, gdje će boraviti do kraja ovog meseca, i da će posjetiti i istočni i zapadni deo zemlje.